Diari Oficial de la Generalitat Valenciana


Sumari del DOGV 8534, del 24-04-2019 (2019/4148)

Extracte de la Resolució de 17 d'abril de 2019, del director de l'Agència Valenciana de Foment i Garantia Agrària, per la qual s'amplia el termini de presentació de sol·licituds d'ajudes a la primera instal·lació de joves agricultors.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8534

Data del DOGV
:   24-04-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/4148


Data del document
:   17-04-2019

Organisme emissor
:   Agència Valenciana de Foment i Garantia Agrària

Tipus de document
:   Extracte

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

Extracte de la Resolució de 17 d'abril de 2019, del director de l'Agència Valenciana de Foment i Garantia Agrària, per la qual s'amplia el termini de presentació de sol·licituds d'ajudes a la primera instal·lació de joves agricultors. [2019/4148]  
BDNS (identif.): 442933.  
De conformitat amb el que estableixen en els articles 17.3 b) i 20.8 a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans/index  
  
Mitjançant la Resolució de 6 de març de 2019 (DOGV 8504, 12 de març), es van convocar ajudes a la primera instal·lació de joves agricultors en el marc del Programa de Desenvolupament Rural de la Comunitat Valenciana 2014-2020, a l'empara de l'Ordre 7/2015, d'1 de desembre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aproven les bases reguladores per a l'execució en l'àmbit de la Comunitat Valenciana d'aquesta mesura establida en l'article 19.1.a del Reglament (UE) 1305/2013, del Parlament Europeu i del Consell, relatiu a l'ajuda al desenvolupament rural a través del Fons Europeu Agrícola de Desenvolupament Rural (FEADER).  
D'acord amb el que estableix l'article 7 de l'esmentada ordre, en l'apartat tercer de la Resolució de 6 de març de 2019 es va establir un termini de presentació de sol·licituds de 45 dies naturals comptador des de l'endemà de la publicació de l'esmentada resolució en el Diari Oficial de la Generalitat Valenciana.  
No obstant això, l'important nombre de joves interessats a sol·licitar aquests ajudes i la coincidència de part del període de presentació de sol·licituds amb dies festius així com amb el periodo de presentació d'altres ajudes fa convenient ampliar el termini de presentació de sol·licituds, d'acord amb el que disposa l'article 32 de la Llei de 39/2015, de procediment administratiu comú.  
De conformitat amb el que disposen l'article 28 de la Llei 5/1983, de 30 de desembre, del Consell, el Decret 158/2015, de 18 de setembre, del Consell, pel qual s'aprova el reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural i l'article 13.1 del Decret 123/2006, de 8 de setembre, pel qual s'aprova l'estatut de l'Agència Valenciana de Foment i Garantia Agrària, resolc:  
  
Apartat únic. Termini de presentació de les sol·licituds  
El termini de presentació de sol·licituds d'ajudes a la primera instal·lació de joves agricultors en el marc del Programa de Desenvolupament Rural de la Comunitat Valenciana 2014-2020, establit mitjançant la Resolució de 6 de març de 2019, per la qual es van convocar ajudes a l'empara de l'Ordre 7/201, s'amplia fins al dia 18 de maig de 2019.  
  
València, 17 de abril de 2019.- El director de l'Agència Valenciana de Foment i Garantia Agrària: Francisco Rodríguez Mulero